太甲

太甲，姓子，名至，又叫祖甲，係商朝第四、第六代君王。佢亦都係中國史上第一個復辟嘅君主。

一生
據《史記》記載，太甲在位初年，任用伊尹做宰相，商朝比較強盛。但係太甲三年嗰陣，太甲開始按照自己個脾氣做嘢，以殘暴嘅手段對付百姓、奴隸，伊尹就將太甲流放去桐嘅王宮。三年後，伊尹見太甲改過自新，就鄭重噉將政權交翻畀太甲。太甲復辟之後，沉痛接受教訓，做咗一個勤政愛民、勵精圖治嘅一代聖君。太甲廟號係太宗。

不過，另一本史書《竹書紀年》對呢件事就有唔同嘅描述：

伊尹放逐太甲之後，自立為王，七年後，太甲由桐宮逃走翻去殺死篡位嘅伊尹，並改立伊尹嘅兩個仔伊陟同伊奮繼承伊家。

睇下

史記

參攷 

至
商朝君主